《桐庐员外出勋德之门以儒素为业泊来仪於京阙》
宋代·扈蒙

王谢高门江鲍才，东游何用更裴回。
弦歌好就吴乡拜，簪组初裴魏阙来。
清酒一尊携潋滟，旧诗千首贮琼瑰。
健颿轻櫂须行乐，莫效当时庾信哀。

作者简介：（914或915—986）宋幽州安次人，字日用。后晋天福中进士。仕后周为右拾遗、直史馆、知制诰。时裴弟扈载为翰林学士，兄弟并掌内外制，号二扈。入宋，由中书舍人迁翰林学士。太祖乾德六年复知制诰，充史馆修撰。开宝中与李穆等同修《五代史》，详定《古今本草》。太宗即位，拜中书舍人，复翰林学士，与李昉同修《太祖实录》，同编《文苑英华》。雍熙三年，以工部尚书致仕。性沉厚，不言人是非。自张昭、窦仪卒，典章仪注，多蒙所刊定。有《鳌山集》。